S-307/2019

Mál þetta, sem dómtekið var 26. apríl sl., höfðaði héraðssaksóknari með ákæru 2. apríl 2019 á hendur ákærðu; „[…], kt. 000000-0000, [...], [...] og K-kk-þgf A-kk-þgf K-kk-þgf, kt. 000000-0000, [...], [...] fyrir eftirtalin brot framin í Reykjavík, nema annað sé tekið fram:

I

Gegn ákærðu báðum fyrir líkamsárás og tilraun til ráns með því að hafa, föstudaginn 29. september 2017, í bifreiðinni [...], á bifreiðastæði fyrir utan ÁTVR í Skeifunni 5, ógnað […], kt. 000000-0000 með hníf og hótunum um líkamsmeiðingar í því skyni að hafa af honum fjármuni og í framhaldi farið með hann í Hagkaup, Skeifunni 15, þar sem hraðbanki er staðsettur og reynt að neyða hann til að taka fjármuni út úr hraðbankanum með því að ákærði K-kk-nf hélt áfram að ógna […] með hníf en ekki var innstæða á reikningi […]. Jafnframt fyrir að hafa, í beinu framhaldi, á bifreiðastæði fyrir utan Hagkaup, Skeifunni, veist að […] með ofbeldi, með því að slá hann í andlit með krepptum hnefa og sparkað í líkama hans með þeim afleiðingum að hann hlaut eymsli.

Telst þetta varða við 252. gr., sbr. 20. gr. og 217. gr. almennra hegningarlaga nr. 19/1940.

[…]

Þess er krafist að ákærðu verði dæmdir til refsingar og til greiðslu alls sakarkostnaðar. […]“

Í þinghaldi í máli þessu 28. apríl sl. var þáttur ákærða K-kk-ef klofinn frá þætti meðákærða, sbr. 2. mgr. 169. gr. laga um meðferð sakamála nr. 88/2008. Mál ákærða var rekið áfram undir málsnúmerinu S-307/2019.

Ákærði krefst þess að hann verði dæmdur til vægustu refsingu er lög leyfa.

II

Ákærði hefur skýlaust játað þá háttsemi sem honum er gefin að sök í ákæru. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og ákærði sig sérstaklega um lagaatriði og ákvörðun viðurlaga.

III

Ákærði er fæddur í […]. Samkvæmt fyrirliggjandi sakavottorði hefur hann tvisvar gengist undir lögreglustjórasátt vegna umferðar- og fíkniefnalagabrota, 25. febrúar 2016 og 25. október 2018. Þá var hann með dómi héraðsdóms 16. október 2018 dæmdur í 30 daga skilorðsbundið fangelsi vegna brots gegn 1. mgr. 106. gr. almennra hegningarlaga nr. 19/1940. Er brot ákærða nú hegningarauki vegna þess dóms og lögreglustjórasáttar frá 25. október 2018, sbr. 78. gr. laga nr. 19/1940. Við ákvörðun refsingar verður auk framangreinds litið til játningar ákærða, þess að hann hefur nú tekið sig á og m.a. lokið vímuefnameðferð, alvarleika brotsins og þess að ákærði framdi brotið í félagi við annan mann, sbr. 2. mgr. 70. gr. laga nr. 19/1940. Þykir refsing hans hæfilega ákveðin fangelsi í 6 mánuði en frestað er fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan kostnað leiddi af meðferð málsins.

Af hálfu ákæruvaldsins flutti málið M-kvk-nf H-kvk-nf J-kvk-nf saksóknarfulltrúi.

Dóm þennan kveður upp S-kvk-nf E-kvk-nf K-kvk-nf héraðsdómari

D Ó M S O R Ð

Ákærði, K-kk-nf A-kk-nf K-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf E-kvk-nf K-kvk-nf.